पाएं अपने शहर की ताज़ा ख़बरें और फ्री ई-पेपरडाउनलोड करें
भले ही प्रशासन और स्वास्थ्य विभाग के अधिकारी दावे कर रहे हा़े कि कोरोना संक्रमितों काे परेशानी नहीं हाेने दी जा रही है मगर धरातल पर सच्चाई इससे इतर है। शहर के काेविड केयर सेंटर और हाेम क्वारेंटाइन कोरोना रोगियों की सुध लेना तक स्वास्थ्य विभाग मुनासिब नहीं समझ रहा है। कई मरीजाें काे दवाई तक उपलब्ध नहीं कराई जा रही है।
यादव धर्मशाला में बनाए काेविड केयर सेंटर में पानी की व्यवस्था तक नहीं की गई। जिस पर सिविल अस्पताल के जीव वैज्ञानिक डाॅ. रमेश पूनिया पिछले तीन दिन से यहां अपने खर्च पर पानी उपलब्ध करा रहे हैं। काेविड केयर सेंटराें में आलम यह है कि उन्हें प्रशासन की तरफ से खाना उपलब्ध नहीं कराया जा रहा है।
हालांकि सामाजिक कार्यकर्ता रोज मरीजाें के लिए नाश्ते व लंच का इंतजाम कर रहे हैं। भास्कर ने शहर के काेविड केयर सेंटर और हाेम क्वारेंटाइन लाेगाें की पड़ताल की ताे उन्हाेंने कुछ इस तरह दर्द बयां किया।
यादव धर्मशाला में बनाए काेविड केयर सेंटर में पानी तक की नहीं की व्यवस्था, तीन दिन से जीव वैज्ञानिक अपने खर्च पर भिजवा रहे पानी के 40 कैंपर
यादव धर्मशाला स्थित काेविड केयर सेंटर
यहां 38 संक्रमितों काे रखा गया है। एक संक्रमित ने बताया कि रविवार तक उनके लिए पानी की काेई व्यवस्था नहीं थी। जबकि यहां रखे अधिकतर लाेग कैदी और बंदी हैं। जिसके कारण संक्रमताें काे भारी परेशानी का सामना करना पड़ा। हालांकि बाद में सिविल अस्पताल के जीव वैज्ञानिक डाॅ. रमेश पूनिया ने अपने खर्च पर संक्रमितों के लिए पानी की व्यवस्था की।
जाट धर्मशाला में कोविड केयर सेंटर
इस कोविड केयर सेंटर में ठहरे संक्रमित के लिए प्रशासन स्तर से पानी की व्यवस्था नहीं थी। सामाजिक संगठनों के लोगों ने पानी की अपने स्तर से व्यवस्था कराई है।
अग्रसेन भवन स्थित काेविड केयर सेंटर
यहां दाे दिन पहले एक व्यक्ति कोरोना संक्रमित हाेने के बाद भर्ती किया गया। दाे दिन बाद तक स्वास्थ्य विभाग के अधिकारियाें या फिर कर्मचारियाें ने खाने से लेकर दवाई तक के लिए पूछना तक मुनासिब नहीं समझा। हालांकि यहां पर मरीजाें की देखरेख के लिए एक महिला स्वास्थ्यकर्मी काे तैनात किया गया है।
बाद में संक्रमित काे बाहर से खरीदकर दवाई मंगानी पड़ी। यही नहीं मरीज के लिए खाने की व्यवस्था नहीं कराई गई। बाद में सामाजिक कार्यकर्ताओं ने खाना उपलब्ध कराया। मरीज ने डीसी से भी मामले की शिकायत करने की बात कही है।
तीन दिन तक संक्रमित काे नहीं उपलब्ध कराई दवाई
मिलगेट का रहने वाला एक युवक चार दिन पहले संक्रमित मिला था। उसने प्राइवेट लैब में कोरोना जांच कराई थी। युवक ने बताया कि उसने स्वास्थ्य विभाग के हेल्पलाइन नंबर पर खुद के पाॅजिटिव आने की सूचना दी। वह हाेम क्वरेंटाइन हा़े गया। उसे बीपी और शुगर की शिकायत थी। आराेप है कि तीन दिन तक भी स्वास्थ्य विभाग ने उसकी काेई सुध नहीं ली। बाद में युवक ने प्राइवेट डाॅक्टर से उपचार कराया और दवाई खरीदी।
दवाई ताे दूर, पूछता तक नहीं कोई
सेक्टर 14 का एक युवक तीन दिन पहले ही कोरोना संक्रमित आया था। बताया कि सूचना के बावजूद तीन दिन तक उसके पास काेई भी स्वास्थ्य विभाग का कर्मचारी दवाई या फिर उसकी सुध लेने के लिए नहीं पहुंचा। बाद में उसकी पूरी फैमिली ही कोरोना पाॅजिटिव आ गई थी।
किसी ने नहीं ली सुध
ऋषि नगर के 30 वर्षीय एक युवक का कहना है कि छह दिन पहले ही वह कोरोना संक्रमित आया था। उसे हाेम क्वरेंटाइन करने के लिए कहा गया। आराेप है कि हाेम क्वरेंटाइन हाेने के बाद भी तीन दिन तक किसी ने उसकी सुध नहीं ली। बाद में उसकी पत्नी भी संक्रमित आ गई थी।
बार-बार पूछ रहे काॅन्टेक्ट ट्रेसिंग मगर दवा देने नहीं आता कोई
होम आइसोलेट रोगियों की बेहतर केयर के लिए टीमों की संख्या तो बढ़ा दी मगर उसका लाभ नहीं मिल रहा है। सेक्टर-14 वासी पंकज ने बताया कि मैं, मेरी माता-पिता व दादी कोरोना संक्रमित आ चुके। बच्चे व पत्नी कोरोना लक्षण से ग्रस्त है। 25 अप्रैल से लेकर 3 मई तक, मेरे घर पर दवाइयां देने के लिए कोई हेल्थ वर्कर नहीं आया।
यहां तक की बार-बार मुझे काॅन्टेक्ट ट्रेसिंग के लिए कॉल करके परेशान किया जा रहा है। कहते हैं कि आप तक दवा पहुंच जाएगी। पर, ऐसा नहीं हुआ है। ऐसी देखभाल होगी तो रोगी स्वस्थ कैसे होगा। घर से बाहर निकलकर दवाइयां लाएं ताे उस पर कार्रवाई की चेतावनी देते हैं। हेल्थ विभाग समय पर दवाइयां नहीं पहुंचाएगा तो रोगी कैसे कोरोना को हराएंगे।
यदि सामाजिक कार्यकर्ता खाने की व्यवस्था न करें ताे भूखे मर जाएंगे संक्रमित, प्रशासन को ध्यान देना चाहिए
हिसार में चार स्थानाें पर काेविड केयर सेंटर बनाए गए हैं। जिनमें यादव धर्मशाला, जाट धर्मशाला, अग्रसेन भवन अाैर राधा स्वामी सत्संग व्यास। हालांकि राधा स्वामी सत्संग व्यास काे हाल ही में काेविड केयर सेंटर बनाया है। सभी स्थानाें पर साै से अधिक लाेग क्वारेंटाइन किए गए हैं।
स्वास्थ्य विभाग के एक अधिकारी ने नाम न छापने की शर्त पर बताया कि इस बार प्रशासन की तरफ से संक्रमितों के लिए खाने की व्यवस्था नहीं की जा रही है। सामाजिक कार्यकर्ता ही एक काॅल पर खाना पहुंचा रहे हैं। यदि सामाजिक कार्यकर्ता खाना नहीं पहुंचाएं ताे संक्रमितों के भूखे मरने तक की नाैबत अा जाएगी। प्रशासन काे इस तरह ध्यान देना चाहिए।
काेविड केयर सेंटर और हाेम क्वारेंटाइन लाेगाें की स्वास्थ्य टीमाें द्वारा सुध नहीं लेने का मामला गंभीर है। कई टीमें गठित की गई हैं। मामले काे दिखवाती हूं।''
- डाॅ. प्रियंका साेनी, डीसी, हिसार।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva bho_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva zho_Hant eng_Latn